Document ID: /roh_data/filtered/fineweb-2-filterrobots_roh.jsonl.gz/3560

Ina da las midadas ch'il president sidafrican Cyril Ramaphosa ha annunzià per la regenza pertutga l'anteriur minister da finanzas: Il minister da finanzas Nhlanhla Nene – che ses antecessur aveva relaschà – duai puspè turnar en la regenza. Ses antecessur aveva relaschà l'anteriur minister da finanzas surprendentamain e remplazzà quel cun Vertrauten David van Rooyen.
Betg la suletta midada
In'autra midada duai dar tar il post da vicepresident: Il viceschef da la partida da la regenza ANC David Mabuza duai vegnir ses substitut.
En tut planisescha il president 30 novs ministers e viceministers per la regenza. Cun il cabinet ch'è fiss per gronda part mess ensemen da nov veglia el cuntanscher in bun equiliber tranter «cuntinuitad e stabilitad» e «midadas necessarias e recreaziun economica».
Cyril Ramaphosa
Ramaphosa è dapi ils 15 da favrer en uffizi. El ha annunzià in punct da midada en l'Africa dal Sid. Sia finamira principala saja il cumbat cunter corrupziun e da revitalisar l'economia. El succeda a Jacob Zuma a quel che vegniva renfatschà corrupziun.
RR novitads 06:00